Document ID: 31994R0400

ΚΑΝΟΝΙΣΜΟΣ (ΕΚ) αριθ. 400/94 ΤΟΥ ΣΥΜΒΟΥΛΙΟΥ της 21ης Φεβρουαρίου 1994 για την παράταση του κανονισμού (ΕΟΚ) αριθ. 1615/89 για τη θέσπιση ευρωπαϊκού συστήματος δασικών πληροφοριών και επικοινωνίας (Efics)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1615/89 του Συμβουλίου της 29ης Μαΐου 1989 για τη θέσπιση ευρωπαϊκού συστήματος δασικών πληροφοριών και επικοινωνίας (Efics) (1) προβλέπει τη θέσπιση συστήματος με σκοπό τη συλλογή, το συντονισμό, την εξασφάλιση συνοχής και την επεξεργασία των στοιχείων που αφορούν το δασικό τομέα και την εξέλιξή του-
ότι το σύστημα αυτό δεν μπόρεσε να λειτουργήσει κατά την περίοδο που ορίζει ο εν λόγω κανονισμός-
ότι η ανάγκη ενός τέτοιου συστήματος αυξήθηκε λόγω της σημερινής κατάστασης του δασικού τομέα-
ότι, εξάλλου, κατά τη διάσκεψη των Ηνωμένων Εθνών για το περιβάλλον και την ανάπτυξη που έγινε στο Ρίο τον Ιούνιο 1992 καθώς και κατά την υπουργική διάσκεψη για την προστασία των δασών στην Ευρώπη που έγινε στο Ελσίνκι τον Ιούνιο 1993, κατέστη σαφές ότι πρέπει να υπάρχουν, σε κοινοτικό επίπεδο, αντικειμενικά και συγκρίσιμα στοιχεία για το δασικό τομέα-
ότι, συνεπώς, θα πρέπει να παραταθεί ο εν λόγω κανονισμός προσαρμόζοντάς τον παράλληλα στην σημερινή κατάσταση της κοινοτικής νομοθεσίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1615/89 τροποποιείται ως εξής:
1. Στο άρθρο 1, οι όροι "των κανονισμών (ΕΟΚ) αριθ. 1609/89, (ΕΟΚ) αριθ. 1610/89, (ΕΟΚ) αριθ. 1611/89 και (ΕΟΚ) αριθ. 1612/89, της απόφασης 89/367/ΕΟΚ και των κανονισμών (ΕΟΚ) αριθ. 1613/89 και (ΕΟΚ) αριθ. 1614/89", αντικαθίστανται από τους όρους "των κανονισμών (ΕΟΚ) αριθ. 1610/92, (ΕΟΚ) αριθ. 2080/92 (2) και (ΕΟΚ) αριθ. 876/90 (3), της απόφασης 89/367/ΕΟΚ και των κανονισμών (ΕΟΚ) αριθ. 2157/92 (4) και (ΕΟΚ) αριθ. 2158/92 (5).
"
2. Στο άρθρο 3, οι όροι "σταδίου τεσσάρων ετών" αντικαθίστανται από τον όρο "σταδίου" και η ημερομηνία "31 Δεκεμβρίου 1992" αντικαθίσταται από την ημερομηνία "31 Δεκεμβρίου 1997".
3. Στο άρθρο 4, το έτος "1992" αντικαθίσταται από το έτος "1997".
4. Στο άρθρο 5 πρώτη φράση, το έτος "1993" αντικαθίσταται από το έτος "1998". Στο άρθρο 5 δεύτερη φράση, το έτος "1993" αντικαθίσταται από το έτος "1998" και το έτος "1998" από το έτος "2002".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 1994.

Labels: 12
20
15
6